Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: (1992. évi LXIII. törvény a személyes adatok
Paragraph Index: 1244

4. (Adattovábbítás) A más szerv vagy személy részére történő adattovábbítások adatfajtánként történő bejelentése. Egy adatkezelésen belül minden egyes továbbított adatfajtára (Címzettre) külön kitöltendő! Nem kell bejelenteni a titkosszolgálatoknak — törvény felhatalmazása alapján — teljesített adatszolgáltatásokat. Amennyiben az adatot nyilvánosságra hozza, vagy bárki számára hozzáférhetővé teszi, a Címzett rovatba „Nyilvános- 1999/18/II. szám ságra hozatal”-t írjon, valamint — ha van — a nyilvánosságra hozatal meghatározott fórumát, eszközét (pl. hirdetmény, napilap, CD stb.) is. 4.1. Lásd az Útmutató 3.1 pontját 4.2. Címzett az a természetes vagy jogi személy, akinek vagy amelynek az adatot továbbítják. 4.3.1., 4.3.2. Lásd az Útmutató 1.8.1., ill. 1.8.2. pontjait. 4.4. Az adattovábbítás módja lehet például egyedi adatkérések teljesítése, címlista együttes átadása, rendszeres adatfrissítés, online kapcsolat stb. 4.5. Az adattovábbítás határnapja, határideje vagy feltételének bekövetkezése. Kérjük, jelölje az adattovábbítás gyakoriságát is.

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes